အစကောင်းမှ အနှောင်းသေချာ

အစကောင်းမှ အနှောင်းသေချာ သည် မြန်မာဆိုရိုးစကား ဖြစ်သည်။

အဓိပ္ပာယ်

အစကောင်းမှ အနှောင်းသေချာ: လုပ်ငန်းတစ်ခု၏ အစပိုင်းအခြေအနေ ကောင်းမွန်မှသာ နောက်ပိုင်းတွင် အောင်မြင်မှု ရရှိရန် သေချာသည်။

ဆိုလိုသည်မှာ လုပ်ငန်းတစ်ခုကို စတင်လုပ်ဆောင်ချိန်တွင် အခြေခံအုတ်မြစ်ခိုင်မာအောင် စနစ်တကျ ပြင်ဆင်ဆောင်ရွက်ခြင်းသည် အလွန်အရေးကြီးကြောင်းကို ဖော်ပြသည်။ အစပိုင်းတွင် လစ်ဟင်းမှုများ၊ အားနည်းချက်များ ရှိပါက နောက်ပိုင်းတွင် ပြဿနာများစွာ ကြုံတွေ့ရနိုင်ပြီး အောင်မြင်မှုလည်း ရရှိရန် ခက်ခဲနိုင်သည်။ ဤဆိုရိုးစကားသည် စနစ်တကျ ပြင်ဆင်ခြင်း၊ အသေးစိတ် ဂရုပြုခြင်းနှင့် အခြေခံအုတ်မြစ် ခိုင်မာမှု၏ အရေးပါမှုကို အလေးပေးဖော်ပြသည်။

ကိုးကားချက်များ

   "အစကောင်းမှ အနှောင်းသေချာ ဆိုတဲ့အတိုင်း အစပထမ အုတ်မြစ်ချ အခြေခံက မပျက်မစီးနိုင်ဘဲ ခိုင်ခိုင်မြဲမြဲ ကြီးရှိပါမှ နောင်အနာဂတ်ကာလမှာ ထိုအမှုကိစ္စ အောင်မြင်၍…၊" [၁၂၈၈] သူရ၊ ပ။ ၁၄၆။
   "အစကောင်းမှ အနှောင်းသေချာ ဟူသော စကားအတိုင်း အစစအရာရာ၌ မူလအခြေအမြစ် တည်သည်မှစ၍ ကျကျနနရှိပါမှ အစဉ်သဖြင့် ဟန်ကျပန်ကျ ရှိနိုင်ပေမည်။" [၁၂၉၀] ကဝိမှန်၊ ၂၊ ၁။ ၁၉၉။

ကိုးကား

Category:မြန်မာဆိုရိုးစကားများ